وه‌گوره‌ی‌ هه‌واڵێگ‌ ڕووژنامه‌ی‌ مللیه‌ت‌ توركی‌، له‌یدی‌ گاگا وتگه‌، ها ته‌ما له‌ڕێ‌ كه‌شتی‌ (ڤیرگن گه‌لاكتیك)ه‌و‌ له‌ساڵ‌ (2015)، ئه‌ڕا‌ سازكردن‌ كۆنسێرتێگ بچووده‌ بان مانگ‌و ته‌نيا یه‌ك گورانیيش چڕێ‌.
هه‌رچه‌ن گاگا یه‌كه‌م كه‌س نييه‌ ك‌ له‌بوشایی‌ ئاسمان گورانی‌ بچڕێ، وه‌لی وه‌و كاريه تويه‌نێ‌ بایه‌خ‌و مه‌يل‌ جه‌هان‌و هه‌واداره‌يلی‌ وه‌ره‌و ‌لای‌ خوه‌ی بكيشێ.
وه‌رجله‌يه‌ هه‌ریه‌كه‌ له‌ (جاستن بیبه‌ر، لیۆناردۆ دیكاپریۆو ئاستن كاچه‌ر) ناو‌ خوه‌یان تۆماركردنه‌، ئه‌ڕا ئه‌وه‌گ‌ وه‌كه‌شتی‌ (ڤیرگن گه‌لاكتیك) ك گشت خزمه‌تگوزارییه‌يل هونه‌ری‌‌و ته‌كنه‌لۆژی له‌تێ بچنه‌ بۆشایی‌ ئاسمان، وه‌وخاتريشه‌ هه‌ر‌كامیان بڕ‌ (250) هه‌زار دۆلار دانه‌.
ا. ج
